open-index/open-wikipedia-markdown huggingface dataset:
Kullervo (traktori)

**Kullervo** on Gustaf Woldemar Wreden (1889&ndash;1958) suunnittelema ja A.B. Turun rautateollisuus- ja vaunutehdas Oy:n valmistama traktori, jota valmistettiin vuosina 1918–1924 noin 500 kappaletta. G. W. Wrede toimi isänsä Carolus Wreden omistaman yrityksen teknisenä johtajana. Traktoria oli kahta mallia: Kullervo 1 ja Kullervo 2.

Kullervo-traktoria alettiin suunnitella vuonna 1916 alun perin Venäjän markkinoita varten ja ensimmäinen prototyyppi valmistui 1918. Kun traktorin sarjavalmistus alkoi vuonna 1919 traktoreita myytiin Suomen ohella muutamia kymmeniä Baltian maihin ja Puolaan. Suomessa traktoria myivät Hankkija ja Labor. Kullervo-traktorit kärsivät jäähdytysongelmista, koska traktorin moottorina käytetyn Troy-venemoottorin jäähdytys ei toiminut kuivalla maalla. Traktorissa oli kuitenkin ajankohtaan nähden kehittyneitä teknisiä ratkaisuja kuten vetävät takapyörät ja se että moottorin alaosa muodosti osan traktorin runkoa. Kullervo-traktoreita on säilynyt Suomessa kolme kappaletta.

Traktorin nelisylinterisen moottorin teho oli 30 hevosvoimaa ja sylinteritilavuus 7,4 litraa. Traktori painoi 2&nbsp;200 kiloa.

## Viitteet

## Katso myös
* Luettelo traktorimalleista

## Aiheesta muualla
* Kullervo-traktori: rakenne- ja hoitoselostus, osaluettelo
* Kullervo-traktorin esite 1.7.1919

### Artikkeleita Kullervo-traktoreista
* Kullervo – kuulu, kirottu kyntöpeli, Yle 25.9.2012
* Ensimmäinen kotimainen traktori - Kullervo Turusta , Koneviesti 23.2.2017
* Traktori oli Turussa sata vuotta sitten hieno keksintö – kyntäjällä mainoksissa kravattipakko, Turun Sanomat 13.1.2019 (maksumuurin takana)
Faina Melnik

**Faina Melnik** (9. kesäkuuta 1945 Bakota, Ukraina – 16. joulukuuta 2016 Moskova) oli ukrainalainen, Neuvostoliittoa edustanut kiekonheittäjä, joka voitti olympiakultaa ja kaksi Euroopan-mestaruutta sekä piti maailmanennätystä hallussaan 1970-luvulla useiden vuosien ajan.

Helsingin EM-kilpailuissa 1971 Melnik heitti kiekonheiton loppukilpailun viimeisellä kierroksella maailmanennätyksen 64,22 m ja voitti kultaa. Seuraavana vuonna hän voitti Münchenin olympialaisissa kultaa tuloksella 66,62 m. Voittoputki jatkui Rooman EM-kilpailuissa 1974 tuloksella 69,00 m. Hopeamitalisti Argentina Menis hävisi hänelle yli neljä metriä.

Melnik ylitti maailman ensimmäisenä naisheittäjänä kiekonheitossa 70 metrin rajan; Zürichissä 20. elokuuta 1975 heitetty tulos 70,20 m oli Melnikin kymmenes maailmanennätys. Vielä 24. huhtikuuta 1976 hän paransi Sotšissa maailmanennätyksen lukemiin 70,50 m. Hän oli Montréalin olympialaisten voittajasuosikki mutta jäi neljänneksi tuloksella 66,40 m. Prahan EM-kilpailuissa 1978 hän sijoittui viidenneksi tuloksella 62,30 m. Moskovan olympialaisissa 1980 hän jäi karsintaan mutta heitti myöhemmin samana vuonna vielä huipputuloksen 69,60 m.

Kaikkiaan Melnik paransi maailmanennätystä 11 kertaa. Argentina Menis vei häneltä ennätyksen syksyllä 1972 kahdeksaksi kuukaudeksi, ja lopullisesti hän menetti maailmanennätyksen Evelin Jahlille elokuussa 1978 päivälleen seitsemän vuotta ensimmäisen oman ME-heittonsa jälkeen.

Melnik oli jonkin aikaa naimisissa bulgarialaisen kiekonheittäjän Velko Velevin kanssa. Vuosina 1977–1979 Melnik käytti sukunimeä Veleva aviomiehensä mukaan.

## Lähteet
* 

### Viitteet
Đorđe Lavrnić

**Đorđe ”Đoko” Lavrnić** (, 6. kesäkuuta 1946 Komić – 27. marraskuuta 2010 Doboj, Bosnia ja Hertsegovina) oli käsipalloilija, joka edusti urallaan Jugoslaviaa. 

Lavrnić oli voittamassa Jugoslavialle olympiakultaa Münchenin kesäolympialaisissa 1972. Hän pelasi turnauksessa kuusi ottelua ja teki 28 maalia.

## Lähteet

## Aiheesta muualla
*Profiili – databaseolympics.com
Toronton Pearsonin kansainvälinen lentoasema

**Toronton Pearsonin kansainvälinen lentoasema** (, tunnetaan myös nimillä  ja , ) on kansainvälinen lentoasema, joka sijaitsee Mississaugan kaupungissa, 27 kilometriä luoteeseen Torontosta, Ontarion provinssissa, Kanadassa. Lentoasema on nimetty Kanadan 14. pääministerin, Lester B. Pearsonin, mukaan.

Vuonna 2008 lentoaseman kautta kulki 32&nbsp;334&nbsp;831 matkustajaa. Toronton lentoasema oli lentokoneiden määrällä mitattuna maailman 20. vilkkain lentoasema.

## Terminaalit ja lentoyhtiöt

### Terminaali 1

Ensimmäiseen terminaaliin saapuvat joitakin poikkeuksia lukuun ottamatta lähinnä Star Allianceen kuuluvien lentoyhtiöitten koneet.

Lentoaseman ensimmäisessä terminaalissa on 58 porttia: 101, 103, 105, 107–112, 120, 122, 124, 126, 128, 131–145, 151, 153, 155, 157, 160–163, 164A–164B, 165, 166A–166B, 167–181, 191 ja 193.

### Terminaali 3
Terminaaliin 3 saapuvat Skyteamin, Oneworldin ja lentoyhtiöalliansseihin kuulumattomien lentoyhtiöitten koneet.

Lentoaseman terminaalissa 3 on 39 porttia: A1–A6, B7–B22 ja C24–C41.

## Lähteet

## Aiheesta muualla

*Toronton Pearsonin kansainvälinen lentoasema – virallinen kotisivu
Toni Branca

**Antonio Branca** (15. syyskuuta 1916 Sion &ndash; 10. toukokuuta 1985 Sierre) oli sveitsiläinen moottoriurheilija, joka osallistui kolmeen Formula 1 -kilpailuun kausilla  ja  Maseratin autoilla. Hänen parhaaksi sijoituksekseen jäi 10. sija Belgian Grand Prix'sta 1950. Varakkaan kreivittären tuesta huolimatta Branca ei saavuttanut merkittävää menestystä myöskään urheiluautoissa, muun muassa hill climbingissa.

## Tilastot ja saavutukset F1-sarjassa
()

## Lähteet
Ajattelukirja filosofiaan

**Ajattelukirja filosofiaan** on Timo Laineen ja Petri Kuhmosen kirja, jonka on julkaissut Jyväskylän yliopiston kirjaston julkaisuyksikkö vuonna 1998. Yhteiskuntatieteiden tutkijoina ja opettajina toimivien kirjoittajien mukaan teos on tarkoitettu opastamaan ajattelun taitojen kehittämisessä ja antamaan avuksi filosofian peruskäsitteitä. 

## Sisältö

Esipuheessa kirjoittajat toteavat, että heidän mielestään on mahdollista oppia ajattelemaan syvemmin ja monipuolisemmin elämää ja todellisuutta. Ajattelu saattaa muuttaa todellisuuskäsitystä ja ehkä myös elämäntapaa. Ajattelun taitojen ja kysymysten esittämisen harjoittelu luo mahdollisesti perustaa muulle opiskelulle. 

Kirja jakaantuu kolmeen osaan. Ensimmäisen osan tarkoituksena on ajattelun taitojen harjoittelu. Tekijöiden mukaan siinä etsitään erilaisia teitä sellaiseen ajatteluun, jossa esimerkiksi kriittisyys, itsenäisyys ja epävarmuuden sietäminen ovat keskeisiä hyveitä. Toisessa osassa tekijät esittelevät käsitteellisiä ongelmia pohdittavaksi. Kolmannen osan tekstien tarkoitukseksi kirjoittajat ilmoittavat opiskelutapojen tukemisen. Käsitteellinen ajattelu kehittyy lukemisen, kirjoittamisen tai keskustelun muodossa.
 
## Lähteet

## Aiheesta muualla
* Riitta Koikkalainen: Mitä tekemistä on kaivosammakolla ja filosofialla keskenään?  Niin & näin 3/1998.
Gisela Mauermayer

**Gisela Mauermayer** (24. marraskuuta 1913 München – 9. tammikuuta 1995 München) oli saksalainen yleisurheilija ja olympiavoittaja. Hänen parhaat lajinsa olivat kiekonheitto ja kuulantyöntö.

Mauermayer voitti viisiottelun ja kuulantyönnön epävirallisen maailmanmestaruuden naisten IV maailmankisoissa Lontoossa 1934. Kiekonheitossa hän sijoittui toiseksi. Kaksi vuotta myöhemmin Berliinin olympialaisissa hän voitti kiekonheitossa kultaa tuloksella 47,63 m, jonka hän heitti heti ensimmäisellä kierroksella. Wienin EM-kilpailuissa 1938 hän voitti kultaa kiekossa tuloksella 44,80 m mutta jäi kuulassa hopealle tuloksella 13,27 m häviten maannaiselleen Hermine Schröderille kahdella senttimetrillä.

Mauermayer paransi kiekonheiton maailmanennätystä seitsemän kertaa. Viimeinen ME-heitoista kantoi tulokseen 48,31 m Dresdenissä 11. heinäkuuta 1936. Kuulantyönnössä hän teki maailmanennätyksen 14,38 m Varsovassa 15. heinäkuuta 1934, ja se kesti ennätyksenä yli yksitoista vuotta. Viisiottelussa hän teki vuonna 1938 Stuttgartissa maailmanennätyksen 418 pistettä silloisen pistetaulukon mukaan. Korkeushypyssä hän hyppäsi parhaimmillaan tuloksen 156 cm ja pituushypyssä 584 cm.

Koulutukseltaan Mauermayer oli eläinlääketieteen tohtori.

## Lähteet

*
Eric Brandon

**Eric Brandon** (18. heinäkuuta 1920 East Ham, Lontoo – 8. elokuuta 1982 Gosport, Hampshire) oli brittiläinen moottoriurheilija, joka osallistui viiteen Formula 1 -sarjan osakilpailuun kausilla  ja  Cooper-autoilla. Hänen paras sijoituksensa oli Sveitsin Grand Prix’n 1952 kahdeksas sija.MM-pisteitä Brandon ei saavuttanut.

Brandon kilpaili myös muun muassa Britannian Formula 3 -sarjassa. Hän voitti sarjan historian ensimmäisen mestaruuden vuonna 1951.

## Lähteet
Evelin Jahl

**Evelin Jahl** (o.s. **Schlaak**, s. 28. maaliskuuta 1956 Annaberg) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja.

Evelin Jahl, silloiselta nimeltään Schlaak, heitti kiekossa 17-vuotiaana tuloksen 60,00 m ja voitti nuorten Euroopan-mestaruuden. Seuraavana vuonna hän heitti tyttöjen maailmanennätyksen 63,26 m. Vuonna 1976 hän heitti Montréalin olympialaisissa loppukilpailun ensimmäisellä kierroksella oman ennätyksensä 69,00 m ja voitti kultaa. Hän on yhä naisten kiekonheiton kaikkien aikojen nuorin olympiavoittaja.

Prahan EM-kilpailuissa 1978 Jahl voitti kultaa tuloksella 66,98 m. Toisen olympiavoittonsa hän hankki Moskovan olympialaisista 1980 voittotuloksen ollessa 69,96 m.

Jahl voitti yleisurheilun maailmancupin kiekonheiton vuosina 1979 ja 1981. Hän paransi kahdesti maailmanennätystä: 12. elokuuta 1978 Dresdenissä lukemiin 70,72 m ja 10. toukokuuta 1980 Potsdamissa tulokseen 71,50 m. Heinäkuussa 1980 hän menetti ennätyksen bulgarialaiselle Maria Petkovalle. Vielä vuonna 1981 Jahl oli maailmantilaston ykkönen tuloksella 71,46 m.

## Lähteet

*
Don Branson

**Don Branson** (2. kesäkuuta 1920 Rantoul, Illinois &ndash; 12. marraskuuta 1966 Gardena, Kalifornia) oli yhdysvaltalainen moottoriurheilija, joka osallistui Indianapolis 500 -kilpailuun vuosina 1959&ndash;1966. Kilpailu kuului Formula 1:n MM-sarjaan kausilla  ja . Tänä aikana hän saavutti kolme MM-pistettä ollen vuoden 1960 kilpailussa neljäs.

Branson kuoli onnettomuudessa sprint car -luokan kilpailussa.

## Lähteet
Powerbomb

**Powerbomb** on showpainissa käytetty liiketyyppi, josta on useita variaatioita. Liikkeessä vastustaja nostetaan jalkovälistä hartioille istumaan ja paiskataan selälleen mattoon. Omia versioitaan liikkeestä käyttävät esimerkiksi Batista, nimellä Batista Bomb ja The Undertaker, nimellä The Last Ride.

## Muunnelmia

### Last Ride

Last Ride on Undertakerin käyttämä versio powerbombista. Siinä vastustaja nostetaan olkapäiltä ilmaan housuistaan ennen kuin paiskataan selälleen mattoon

### Jackknife
Jackknife on powerbombin versio, jossa juostaan samalla, kun vastustaja paiskataan mattoon. Jackknifessa vastustajaa ei paiskata kuitenkaan selälleen vaan hartiat edellä. Tätä versiota käyttää muun muassa Kevin Nash.

### Sitout Powerbomb
Toiselta nimeltään Sitdown Powerbomb, joka on mikä tahansa powerbomb jossa pudottaudutaan istualtaan maahan iskien vastustaja selälleen maahan. Liike
voidaan tehdä useista muunnelmista. Kaikista yleisin versio on, kun vastus on laitettu seisovaan neck scissors-asentoon, ja sitten nostettu vastuksen
olkapäille. Tässä vaiheessa vastustaja heitetään maahan, ja tekijä samaan aikaan kaatuu istuvaan asentoon. Kuuluisimpia versioita ovat Batistan
käyttämä Batista Bomb.
Austin (traktori)

**Austin** oli henkilö- ja kuorma-autotehtailija Herbert Austinin 1918 valmistamaan aloittama traktori. Austinin tehdas oli Longbridgessä. Yritys toimi myös maahantuojana yhdysvaltalaisille traktorinvalmistajille. Austinin ensimmäinen traktori muistutti Fordsonia kuitenkin siten, että sen vaihteisto oli vain kaksinopeuksinen. Traktorin moottorina toimi Austin Heavy 20 -auton moottori, joka muunnettiin käyttämään petroolia. Moottori oli tehokkaampi kuin Fordsonin, mutta särkyi verrattain herkästi. Austinin suuret suosion vuodet olivat 1919-1924. Yhtiö muutti Englannista Ranskaan, ja lopetti traktorien valmistuksen 1951.

## Katso myös
*Luettelo traktorimalleista
Avery (traktori)

**Avery** oli yhdysvaltalainen traktorinvalmistaja, jonka perustivat Curys Avery ja veljensä Robert Avery. Yhtiön ensimmäinen traktori, Avery Farm and City valmistui 1909. Yhtiön traktoreiden valmistus lakkasi toisen maailmansodan aikana.
Martina Hellmann

**Martina Hellmann** (o.s. **Opitz**, s. 12. joulukuuta 1960 Leipzig) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja.

Martina Hellmann, silloiselta nimeltään Opitz, heitti vuonna 1979 kiekkoa 64,50 m. Kolmena seuraavana vuonna kehitystä ei tapahtunut, mutta vuonna 1983 hän voitti Helsingin MM-kilpailuissa kultaa. Loppukilpailussa hän ei saanut ensimmäisellä kierroksella tulosta mutta oli toisen kierroksen jälkeen toisena tuloksella 66,42 m ja nousi kolmannella, 67,76 m kantaneella heitollaan kilpailun johtoon. Neljännellä kierroksella hän heitti tuloksen 67,22 m, viidennellä 68,74 m ja kuudennella lopullisen voittotuloksensa 68,94 m. Hänen vuoden 1983 pisin heittonsa kantoi 70,40 m.

Vuonna 1984 Hellmannilla oli viikon ajan nimissään Itä-Saksan ennätys. Los Angelesin olympialaisiin hän ei päässyt sosialististen maiden boikotin vuoksi. Stuttgartin EM-kilpailuissa 1986 hän sai pronssia tuloksella 68,26 m. Rooman MM-kilpailuissa 1987 hän voitti toisen maailmanmestaruutensa. Hän johti kilpailua alusta saakka heitettyään ensimmäisellään 71,08 m. Seuraavat heitot kantoivat 68,90, 69,66 ja 71,62 m, viides heitto oli mitätön, ja kuudennen tulos oli 67,86 m. Olympialaisiin Hellmann pääsi vihdoin Soulin kisoissa 1988 ja voitti kultaa tuloksella 72,30 m. Splitin EM-kilpailuissa 1990 Hellmann sai pronssia tuloksella 66,66 m ja Tokion MM-kilpailuissa 1991 Tsvetanka Hristova pudotti viimeisen kierroksen voittoheitollaan hänet neljänneksi tuloksella 67,14 m.

## Lähteet

* 
* 
* 
* 

### Viitteet
Allgaier

**Allgaier** oli saksalaisen Allgaier Werke GmbH:n traktorimerkki. Se aloitti traktorien valmistuksen vuonna 1946, kun yrityksen johtoon nousivat Ervin Allgaier veljensä Oskar Allgaierin kanssa. Ensimmäinen traktori, R18, valmistui 1946, jonka teho oli noin 18 hevosvoimaa. Vuonna 1949 esiteltiin vahvempi R22. Yritys lopetti traktorinvalmistuksen vuonna 1955 ja keskittyi ydinliiketoimintaansa. Porsche jatkoi Allgaierin traktorituotantoa omalla nimellään. 

## Mallit

* A 12

* A 22

* A 30

* A 40

* A 111

* A 122

* A 133

* A 144

* A 312

* AP 16

* AP 17 (1953 maininta)

* AP 22

* R 18

* R 22

* R 28

## Katso myös
*Luettelo traktorimalleista

## Lähteet

## Aiheesta muualla
*http://www.amak.de/Volkstraktor/volkstraktor.html
Bautz

**Bautz** on saksalaisen Josef Bautzin traktorimerkki. Traktoreiden prototyyppejä tehtiin jo toisen maailmansodan aikana, mutta varsinainen valmistus tapahtui vuosina 1951–1954.

## Katso myös
*Luettelo traktorimalleista
Tom Bridger

**Thomas "Tommy" Bridger** (24. kesäkuuta 1934 Woolmer Green, Hertfordshire &ndash; 30. heinäkuuta 1991 Logie Coldstone, Aberdeenshire) oli brittiläinen moottoriurheilija, joka osallistui yhteen Formula 1 -luokan kilpailuun BRP-tallin autolla. Kyseinen kilpailu oli Marokon Grand Prix 1958. Bridger keskeytti kilpailun kolariin 31. kierroksella.

## Lähteet
Allwork (traktori)

**Allwork** oli Illinois'ssa 1890 perustettu yritys, joka valmisti metallisia vaununpyöriä. Kaksikymmentä vuotta myöhemmin se alkoi valmistaa traktoreiden ja kuorma-autojen alustoja. Ensimmäinen kokonaan omaa valmistetta ollut traktori oli EWC Quinty Model O 1911.  Traktorin uusi malli, joka esiteltiin 1915 oli kooltaan vain noin puolet edellisestä.  Sen seuraajamalli oli Allwork 14-28 vuonna 1916. Suomeen Allworkeja tuotiin itsenäisyyden alkuvuosina. Yhtiö lopetti traktoreiden tuotannon 1929.

Hankkija toi Suomeen ensimmäiset viisi Allwork-traktoria Tanskasta vuonna 1917. Traktoreita kokeiltiin Hankkijan koetilalla Tammistossa Helsingin maalaiskunnassa, ja ne todettiin Suomen silloisiin oloihin sopiviksi. Tämän jälkeen Hankkija toi Allwork-traktoreita Suomeen 1920-luvun puoliväliin saakka.

## Mallit

* II, 1920-luku

* 14-28, 1916

* EWC Quinty Model O, 1911

* EWC Quinty Model O, 1915

* J, 1920-luku

## Katso myös

* Luettelo traktorimalleista
Hobitti (täsmennyssivu)

**[[Hobitti]]** () on J. R. R. Tolkienin keksimä mielikuvitusolento. Sillä voidaan tarkoittaa myös seuraavia:

* *[[Hobitti eli sinne ja takaisin]]*, Tolkienin romaani, jossa hobitit ovat ensi kerran mukana
* *[[The Hobbit (vuoden 1967 elokuva)|The Hobbit]]*, Gene Deitchin ohjaama lyhytanimaatioelokuva vuodelta 1967
* *[[The Hobbit (vuoden 1977 elokuva)|The Hobbit]]*, Jules Bassin ja Arthur Rankin Jr:n ohjaama animaatioelokuva vuodelta 1977
* *[[Hobitit (televisiosarja)|Hobitit]]*, Ylen vuonna 1993 ensiesittämä televisiosarja
* *[[Hobitti (elokuvatrilogia)|Hobitti]]*, vuosien 2012–2014 kolmiosainen filmatisointi *Hobitista*
** *[[Hobitti – Odottamaton matka]]*
** *[[Hobitti – Smaugin autioittama maa]]*
** *[[Hobitti – Viiden armeijan taistelu]]*
* ”hobitti”, kiistanalaisen esihistoriallisen ihmislajin floresinihmisen kutsumanimi.
* *[[The Hobbit (videopeli)|The Hobbit]]*, vuoden 1982 videopeli
* *[[The Hobbit (vuoden 2003 videopeli)|The Hobbit]]*, vuoden 2003 videopeli

## Muuta
* Hobbit, AT&T:n suoritin
* Honda PA50, mopo joko tunnetaan myös nimellä Honda Hobbit
Big Bud

**Big Bud** Tractors Inc. oli yhdysvaltalainen traktorimerkki, jonka nimisiä runko-ohjautuvia traktoreita valmistettiin Montanassa 1968–1991. Isoimmassa mallissa (747), joka rakennettiin 1977 yksittäiskappaleena, on 2-tahtinen, V-16-tyyppinen Detroitin dieselmoottori, jonka teho oli alun perin 760 hevosvoimaa, mutta aikojen saatossa se on nostettu vaiheittain 1100 hv:aan. Traktori on tiettävästi maailman tehokkain.

## Katso myös
*Luettelo traktorimalleista

## Lähteet

## Aiheesta muualla
* Big Bud 747 Autobild Suomen artikkelissa
Bukh

**Bukh** on Jens Bukhin ja Johannes Gryn 1904 Horveen perustama konepaja, jossa tehtiin tuulimyllyjä, maamoottoreita niin bensiini- kuin petrolikäyttöisinä. 1915 perustettiin Kalundborgin Kalund Motorfabrik A/S, missä aloitettiin merimoottoreiden valmistus. 

1950-luvun alussa alettiin valmistaa Bukh-traktoreita. Traktoreiden tuotanto päättyi 1968.

## Traktorit

## Katso myös
*Luettelo traktorimalleista
Viime vuonna Marienbadissa

**Viime vuonna Marienbadissa** () on vuonna 1961 ensi-iltansa saanut ranskalainen elokuva. Sen on ohjannut Alain Resnais, ja se perustuu Alain Robbe-Grillet’n käsikirjoitukseen. Elokuvan pääosissa näyttelevät Delphine Seyrig, Giorgio Albertazzi ja Sacha Pitoëff.

Elokuva tunnetaan arvoituksellisesta kerronnallisesta rakenteestaan, jossa todellisuus ja kuvitelmat sekoittuvat. Myös kohtausten tapahtuma-ajan ja -paikan suhde toisiinsa jää osin avoimeksi. Unenomainen elokuva on jakanut yleisön mielipiteitä: jotkut pitävät sitä mestariteoksena, toiset käsittämättömänä.

Vuonna 1979 *Viime vuonna Marienbadissa* pääsi mukaan suomalaiskriitikoiden kokoamalle sadan tärkeimmän elokuvan listalle.

## Juoni
Barokkityylisessä linnassa tai hotellissa pidettävissä juhlissa mies lähestyy naista väittäen, että he ovat tavanneet edellisenä vuonna Marienbadissa. Nainen kiistää. Toinen mies, ehkä naisen aviomies, osoittaa useaan kertaan ylemmyytensä ensimmäistä miestä kohtaan muun muassa käyttämällä väkivaltaa ja voittamalla hänet toistuvasti Nimin kaltaisessa matemaattisessa pelissä. Vaikeaselkoiset takaumat sekä ajan ja paikan siirtymät pyrkivät kuvaamaan päähenkilöiden keskinäisiä suhteita. Samat tapahtumat ja keskustelut toistuvat barokkilinnan eri paikoissa, ja elokuvassa on monia avoimeksi jäävällä monologilla varustettuja kamera-ajoja pitkin linnan käytäviä. 

Päähenkilöiden nimiä ei mainita. Käsikirjoituksessa ensimmäinen mies on roolinimeltään X, nainen on A ja hänen mahdollinen aviomiehensä M.

## Lähteet

## Aiheesta muualla
* 
*
Max Morinière

**Max Morinière** (s. 16. helmikuuta 1964 Fort-de-France) on entinen ranskalainen pikajuoksija ja olympiamitalisti. Hänen päälajinsa oli 100 metrin juoksu.

Ensimmäisen arvokisamitalinsa Morinière saavutti Soulin 1988 olympialaisissa juostessaan 4 × 100 metrin viestijuoksun viimeisen osuuden juoksijana pronssille ajalla 38,40&nbsp;s. Ranskan joukkueen muut juoksijat olivat Bruno Marie-Rose, Daniel Sangouma ja Gilles Quénéhervé. Splitin EM-kilpailuissa 1990 Moriniére juoksi pikaviestissä Sangouman, Jean-Charles Trouabalin ja Marie-Rosen kanssa kultamitalille ennen Isoa-Britanniaa. Ranskan joukkue teki loppukilpailussa uuden maailmanennätyksen 37,79&nbsp;s. Morinière sijoittui 100 metrin henkilökohtaisessa kilpailussa viidenneksi juostuaan 2,2 m/s:n myötätuulessa loppuajan 10,15&nbsp;s. Tokion MM-kilpailuissa 1991 hän saavutti vielä viestijuoksussa hopeaa. Ranskan joukkue sai loppuajan 37,87&nbsp;s ja hävisi 0,37 sekuntia maailmanennätystä parantaneelle Yhdysvaltain joukkueelle.

Ranskan mestaruuden 100 metrin juoksussa Morinière voitti vuosina 1987 ja 1988.

## Ennätykset
* 60 metrin juoksu (hallissa): 6,61 (1987)
* 100 metrin juoksu: 10,09 (1987)
* 200 metrin juoksu: 20,82 (1983)

## Lähteet
*
*
75 Cents

**75 Cents** (29. tammikuuta 1933 Zagreb – 19. marraskuuta 2010 Zagreb) oli kroatialainen laulaja. Hänen oikea nimensä oli Ladislav Demeterffy, ja hänet tunnettiin myös nimellä Veseli Laci. Taiteilijanimi 75 Cents on mukaelma yhdysvaltalaisen rap-artistin 50 Cent nimestä.

Hän muun muassa edusti Kroatiaa vuoden 2008 Eurovision laulukilpailussa kappaleella ”Romanca” yhdessä Kraljevi Ulice -yhtyeen kanssa. 75 Cents oli kaikkien aikojen vanhin euroviisuissa esiintynyt laulaja, kunnes muutaman kuukauden vanhempi Engelbert Humperdinck löi hänen ennätyksensä vuoden 2012 kilpailussa.

## Lähteet
David Brown (traktori)

**David Brown** oli englantilainen traktorimerkki. David Brown aloitti traktoreiden tuotannon 1936 yhdessä Harry Fergusonin kanssa nimellä Ferguson-Brown. Traktoreita valmistettiin 1936 1&nbsp;350 kappaletta. David Brownin yhtiönsä oli perustettu jo 1860. Liikekumppanuus raukesi ja Harry Ferguson muutti Yhdysvaltoihin.

Ensimmäinen David Brown -traktori, David Brown VAK1 esiteltiin 1939, ja se sai 3&nbsp;000 kappaleen tilauskannan. Alkaneen toisen maailmansodan vuoksi tilauskanta väheni 1&nbsp;000 kappaleeseen. David Brownin tuotanto laajeni toisen maailmansodan jälkeen. Vuodesta 1983 traktoreita tehtiin Casen nimellä. Melthamin tehdas suljettiin 1988 ja traktorien valmistus lakkasi.

## Traktorit

## Katso myös
* Luettelo traktorimalleista
Pepa Aniorte

**Pepa Aniorte** (s. 6. syyskuuta 1973 Murcia) on espanjalainen näyttelijä. 

Hän on muun muassa näytellyt *[[Serranon perhe]]* -televisiosarjassa Chonia (2005–2008). Hänellä oli myös rooli palkitussa elokuvassa *[[Volver – paluu]]* (2006) ja suositussa televisiosarjassa *[[Águila Roja]]* (2009–2015).

## Lähteet

## Aiheesta muualla
*
ANts P2P

**ANts P2P** on Java-ohjelmointikielellä tehty avoimen lähdekoodin anonyymi vertaisverkko-ohjelma. Ohjelman kehittäminen alkoi vuonna 2004 ja sen lähdekoodi on GNU GPL -lisensoitu.

## Ominaisuudet
ANts P2P kryptaa kaiken lähetetyn tai vastaanotetun liikenteen muilta ja välittää liikenteen osapuolten välillä verkossa tehdäkseen peräisin olevien IP-osoitteiden määrittämisen vaikeammaksi. Joitakin ohjelman ominaisuuksia:

*Ohjelman automaattinen päivittäminen.
*Päästä päähän-kryptaus (AES 128 - DH 512)
*Lopusta loppuun-kryptaus (AES 128 - DH 512)
*Monireittinen reititys paketeille.
*Etuoikeutetut yhteydet antavat verkolle nopean tukipylvään.
*Tuki osittaisille latauksille.
*Tuki eDonkey-linkkiformaatille.
*Automaattinen lähteiden etsintä aktiivisille ja keskeytyneille latauksille.
*Tiedostojen osien etsintä normaalien tai hash-koodin mukaisten tiedusteluiden mukaan.
*Täysitekstinen indeksointi ja haut kokonaisten tiedostojen sisältöjen yli ja täysien tiedostojen polkujen sijaintien mukaan.
*Ei-anonyymi IRC.
*Kyselyt ovat asymmetrisesti salakirjoitettuja. Tämä tarkoittaa sitä, että vain kyselyiden tekijä voi lukea niiden tulokset. Jokainen voi lukea kyselysäikeen, mutta tämä asymmetrinen näkökulma vähentää solmun potentiaalia tehdä siirretty kyselyanalyysi.
ANts P2P sallii myös käyttäjien tarjota web-palvelimia anonyymisti; pääsy näihin palvelimiin onnistuu vain ANts P2P-verkon sisältä. Ohjelma ei kuitenkaan ole verkkopalvelinliikennettä ulos välittävä verkko, joka antaa käyttäjiensä päästä tavallisiin Internet-palveluihin; tätä varten tehtyjä ohjelmia kuten Toria voi käyttää erikseen.  
## Turvallisuus
Tietojen siirrot menevät epäsuorien yhteyksien yli: Tiedostojen lähettäjät ja vastaanottajat eivät pidä suoraa yhteyttä toistensa kanssa, mutta yhteys liikkuu sarjoittain erityisten solmujen yli, joten kukaan osapuoli ei voi määritellä yksiselitteisesti toisen identiteettiä.
Liikenne solmujen välillä on AES-salattua, mikä estää nuuskinnan sekä ulkopuolisilta että siirtäviltä solmuilta. Salausavain käyttää Diffie-Hellman-algotrimia.

## Katso myös
*Vertaisverkko
*Freenet
*GNUnet

## Aiheesta muualla
* ANts P2P:n sivu Sourceforge.netissä
* Yhteenveto ANts P2P-projektista Sourceforge.netissä
* Käyttöohjeet saksaksi 
* Ohjelman englanninkielinen käyttöohje
American Waterloo Boy

**American Waterloo Boy** oli yhdysvaltalainen traktorimerkki. Sitä valmisti John Deere.

John Deere alkoi vuonna 1914 myydä Waterloo Gasoline Engine Companyn valmistamaa bensiinikäyttöistä traktoria, jonka suunnittelija oli John Froelich. Traktorin listahinta oli 750 dollaria. Vuonna 1918 yhtiö siirtyi John Deeren omistukseen. R-mallia eli "Model R Waterloo Boy Tractor"-konetta oli tuolloin myyty yli 8&nbsp;000 kappaletta. Yhtiön itsenäisyyden päättyminen johti suunnittelija Froelichin eroamiseen ja traktorimerkin nopeaan kuihtumiseen.
## Traktorit

* P, 4-sylinterinen, kerosiini, 1913

## Katso myös
*Luettelo traktorimalleista

## Lähteet
*
Galina Zybina

**Galina Zybina** (22. tammikuuta 1931 Leningrad – 10. elokuuta 2024) oli neuvostoliittolainen yleisurheilija ja olympiavoittaja. Hänen päälajinsa oli kuulantyöntö mutta hän saavutti arvokisamitaleja myös kiekonheitossa ja keihäänheitossa.

Toisen maailmansodan aikana Galina Zybina oli Leningradin piirityksessä kuolla nälkään mutta selviytyi hengissä ja kasvoi 168 cm pitkäksi urheilijaksi. Hän aloitti kilpailemisen kuulantyöntäjänä vuonna 1946 ja sijoittui neljä vuotta myöhemmin Brysselin EM-kilpailuissa neljänneksi tuloksella 13,07 m. Ensimmäisen arvokisamitalinsa hän sai samojen kisojen keihäänheitossa, josta hän nappasi pronssia tuloksella 42,75 m.

Helsingin olympialaisissa 1952 Zybina otti nimiinsä kuulantyönnön maailmanennätyksen tuloksella 15,28 m ja voitti olympiakultaa. Keihäänheitossa hän sijoittui neljänneksi tuloksella 48,35 m. Bernin EM-kilpailuissa 1954 hän voitti kuulantyönnön kultaa tuloksella 15,65 m, ja kakkoslajina oli nyt kiekonheitto, josta saavutuksena oli pronssimitali tuloksella 44,77 m. Melbournen olympialaisissa 1956 Zybina sai kuulantyönnössä hopeaa tuloksella 16,53 m. Puolitoista kuukautta ennen olympialaisia hän teki viimeiseksi jääneen maailmanennätystuloksensa 16,76 m. Kaikkiaan hän paransi ME-tulosta kahdeksan kertaa.

Rooman olympialaisissa 1960 Zybina sijoittui kuulantyönnössä seitsemänneksi mutta kaksi vuotta myöhemmin Belgradin EM-kilpailuissa hän palasi mitalistiksi työntämällä pronssille riittävän tuloksen 16,95 m. Seitsemännen arvokisamitalinsa hän voitti Tokion olympialaisissa 1964, joissa hän työnsi pronssille tuloksella 17,45 m. Hänen uransa paras työntö kantoi tulokseen 17,50 m. Viimeisen kerran hän esiintyi arvokisoissa Budapestin EM-kilpailuissa 1966, ja tulos 16,65 m riitti vielä neljänteen sijaan.

## Maailmanennätykset

## Henkilökohtaiset ennätykset
* Kuulantyöntö 17,50 m
* Kiekonheitto 48,62 m
* Keihäänheitto 54,98 m

## Lähteet
*
*

### Viitteet
Hervan tauti

**Hervan tauti** eli **synnynnäinen niveljäykistymäoireyhtymä** (LCCS, Lethal Congenital Contracture Syndrome) on peittyvästi periytyvä oireyhtymä, jossa sikiöllä on nivelissä virheasennot. Kyynärnivelet jäykistyvät useimmiten koukkuun ja polvet ojennukseen. Sikiö menehtyy ennen syntymäänsä 32. raskausviikkoon mennessä, eikä elävänä syntyneitä ole todettu . Taudille on tyypillistä, että varhaisraskaudessa sikiöt liikkuvat niukasti tai eivät ollenkaan ja tämä havaitaan heti ensimmäisessä 11–13 raskausviikon ultraäänitutkimuksessa. Taudille ovat ominaisia myös turvotus ja sikiön raajojen vaikeat virheasennot. 

Nivelten virheasennot ovat seurausta sikiön liikkumattomuudesta. Liikkumattomuus taas johtuu selkäytimen etusarven motoristen neuronien lähes täydellisestä puuttumisesta. Syytä siihen, miksi kyseiset selkäytimen etusarven liikehermosolut tuhoutuvat, ei tiedetä.

Hervan taudin aiheuttaa geenivirhe, joka sijaitsee 9. kromosomissa GLE1-geenissä. Geenivirhe löydettiin vuonna 2007. Geeni koodittaa proteiinia, jota tarvitaan lähetti-RNA:n kuljetuksessa tumasta sytoplasmaan. Kaikilta toistaiseksi tutkituilta perheiltä on löytynyt suomalainen valtamutaatio ainakin toisesta alleelista, ja 98 % on valtamutaation suhteen homotsygootteja. DNA-tutkimuksella voidaan selvittää sikiödiagnoosi sekä mahdollinen kantajuus. 

Suomesta on diagnosoitu 70 tapausta. Taudin ilmaantuvuus eli insidenssi on noin 1 : 25&nbsp;000. Tautimutaation kantajia on erityisesti Kainuussa ja Koillismaalla, ja Koillis-Suomessa kantajia on kaksi prosenttia väestöstä, kun muualla Suomessa yksi prosentti. Tapauksia, joissa taudin aiheuttava mutaatio on varmistettu, ei ole tavattu muualta kuin Suomesta.

Hervan tauti kuuluu suomalaiseen tautiperintöön. Sen hiukan lievemmästä muodosta käytetään nimitystä Vuopalan tauti.

## Katso myös
* Vuopalan tauti

## Lähteet
Ferguson–Brown

**Ferguson–Brown** oli Harry Fergusonin ja David Brownin yhteenliittymä 1935–1947. Harry Ferguson oli kehittänyt *Ferguson System* -nimisen traktorin nostolaitteiden kolmipistekiinnitysjärjestelmän, jota hän halusi tehdä tunnetuksi. Tätä varten hän valmisti Ferguson Black -traktorin. Traktorien laajempi valmistaminen johti yhteistyöhön David Brown -tehtaan kanssa, joka valmisti myöhemmät traktorit. Ensimmäinen traktori oli Ferguson–Brown A. Traktoreita valmistettiin vuosina 1936–1938 yhteensä 1&nbsp;350 kappaletta, mutta menekki oli vaatimaton. Ongelmaksi muodostui suhteellisen kallis hinta esimerkiksi kilpailevaan Fordsoniin verrattuna.

Erimielisyydet keinoista myynnin parantamiseksi johtivat Fergusonin ja David Brownin yhteistyön päättymiseen. Lokakuussa 1938 Harry Ferguson vei Ferguson–Brown-traktorin numero 722 varusteineen Yhdysvaltoihin ja Eber Sherman järjesti hänelle tapaamisen Henry Fordin kanssa. Harry Ferguson solmi Fordin kanssa sopimuksen, jolla Fordson-traktoreihin tuli kolmipistekiinnityksinen nostolaite. Näin alkoi Ford–Ferguson-yhteistyö, jonka ensimmäinen traktori oli Ford–Ferguson 9N. 

Harry Fergusonin ja David Brownin välinen kiista jatkui oikeusasteissa ja lopullisena ratkaisuna oli se, että Ford joutui maksamaan David Brownille korvauksia.

## Katso myös

*Luettelo traktorimalleista

## Aiheesta muualla
*Ferguson Family Museum
Ferguson (traktori)

**Ferguson** on Harry Fergusonin perustama traktorimerkki Ferguson–Brown-yhteistyön päättymisen jälkeen. Yhtiö liittyi 1953 Massey–Harrikseen ja Harry Ferguson sai vastineeksi yhtiöstään 16 000 000 dollarin arvosta Massey–Harris–Fergusonin osakkeita. Vuonna 1958 yhtiöstä muodostettiin Massey Ferguson.

## Katso myös

*Luettelo traktorimalleista
The Outhere Brothers

**The Outhere Brothers** on yhdysvaltalainen Chicagosta kotoisin oleva hip hop -duo. Duon jäsenet ovat Craig Simpkins alias Malik (s. 31. heinäkuuta 1973) ja Lamar Mahone alias Hula (s. 12. kesäkuuta 1970).

Duo tunnettiin erityisesti 1990-luvulla muun muassa hittikappaleistaan "*Boom Boom Boom*", "*La La La Hey Hey*" ja "*Fuk U in the Ass*".

## Diskografia

### Albumit
* *1 Polish, 2 Biscuits & A Fish Sandwich* (1994)
* *The Party Album* (1995)
* *The Other Side* (1998)
* *The Fucking Hits* (2003)
* *Dance History* (2004)

### Singlet
* "*Fuk U in the Ass*" (1994)
* "*Pass the Toilet Paper*" (1994)
* "*Don't Stop (Wiggle Wiggle)*" (1995)
* "*Boom Boom Boom*" (1995)
* "*La La La Hey Hey*" (1995)
* "*La De De Da De De (We Like to Party)*" (1995)
* "*If You Wanna Party" (featuring [[Molella]])* (1995)
* "*Gimme My S#@!*" (1996)
* "*Let Me Hear You Say 'Ole Ole*'" (1997)
* "*Pass the Toilet Paper '98*" (1998)
* "*Ae-Ah*" (1998)
* "*покупайте наше бля (We Like to Party)*" (1999)
* "*покупайте наше бля(We Like to Party) (The Remixes)*" (1999)
* "*Boom Boom Boom*" (Vs. Dj Sputnik) (2004)
* "*Shake It*" (Time Records) (2007)
* "*Enjoy*" (2008)
* "*Eat Me*" (2010)
* "*Earthers got Bak*" (2010)
Elżbieta Krzesińska

**Elżbieta Maria Krzesińska** (o.s. **Duńska**, 11. marraskuuta 1934 Varsova – 29. joulukuuta 2015) oli puolalainen pituushyppääjä ja olympiavoittaja.

Krzesińska hyppäsi Budapestissa 20. elokuuta 1956 pituushypyn maailmanennätyksen 635 cm ja voitti kolme kuukautta myöhemmin olympiakultaa Melbournen olympialaisissa sivutessaan ME-tulostaan. Rooman olympialaisissa 1960 hän hyppäsi tuloksen 627 cm ja saavutti hopeaa. Hän oli vuoteen 1992 saakka ainoa nainen, joka oli saavuttanut pituushypyssä kaksi olympiamitalia. Ensimmäisen kerran hän osallistui olympialaisiin jo 17-vuotiaana Helsingissä 1952 sijoittuen 12:nneksi.

Euroopan-mestaruuskilpailuissa Krzesińska saavutti kaksi mitalia, pronssia Bernissä 1954 ja hopeaa Belgradissa 1962. Hänen aviomiehensä ja valmentajansa Andrzej Krzesiński hyppäsi seiväshypyssä ennätyksekseen 450 cm vuonna 1960.

Krzesińska kuoli pitkän sairauden jälkeen joulukuun 28. ja 29. päivien välisenä yönä 2015.

## Lähteet
* 
* Elżbieta Krzesińska-Duńska Bio, Stats and Results  Olympics at Sports-Reference.com 

### Viitteet
Räystäspääskyt

**Räystäspääskyt** (*Delichon*) ovat pääskyjen heimoon kuuluva varpuslintusuku. Räystäspääskyjen sukuun kuuluu kolme lajia.

## Räystäspääskyihin (''Delichon'') kuuluvia lajeja
*Aasianräystäspääsky (*Delichon dasypus*)
*Nepalinräystäspääsky (*Delichon nipalense*)
*Räystäspääsky (*Delichon urbicum*)
**[[Delichon lagopodum]]*

## Lähteet

## Aiheesta muualla
*Laji.fi: Räystäspääskyt (''Delichon'')
*University of Michigan, Animal Diversity Web (ADW): Delichon, house-martins 
*UniProt: Taxonomy - Delichon
Slipstream (video)

**Slipstream** on Jethro Tullin videojulkaisu vuodelta 1981. Se on sekoitus musiikkivideoita ja livemateriaalia vuoden 1980 kiertueelta. Kappaleiden välissä seurataan myös Ian Andersonin esittämän fiktiivisen hahmon seikkailua. DVD-versio julkaistiin vuonna 2004 *[[A (Jethro Tull)|A]]*-albumin remasteroidun painoksen yhteydessä. 

## Kappaleet

#Introduction
#Black Sunday (live)
#Dun Ringill (musiikkivideo)
#Fylingdale Flyer (musiikkivideo)
#Songs from the Wood (live)
#Heavy Horses (live)
#Sweet Dream (musiikkivideo)
#Too Old to Rock'N'Roll (musiikkivideo)
#Skating Away on the Thin Ice of the New Day (live)
#Aqualung (live)
#Locomotive Breath (live)

## Muusikot

*Ian Anderson: laulu, huilu, akustinen kitara
*Martin Barre: kitara
*Dave Pegg: basso, mandoliini, laulu
*Mark Craney: rummut, basso
*Eddie Jobson: kosketinsoittimet, viulu, mandoliini, laulu
Mikko Levola

**Mikko Antero Levola** (s. 7. maaliskuuta 1959 Koski Tl) on suomalainen yleisurheilija. Hänen päälajinsa oli korkeushyppy, uran loppupuolella myös kolmiloikka. Levola edusti Kosken Kaikua ja Kuortaneen Kuntoa. Häntä valmensivat Taisto Lehti, Matti Mettala, Ossi Aura, ja uran loppuvaiheissa hän itse.

Levola edusti Suomea Rooman MM-kilpailuissa 1987 sijoittuen korkeushypyn karsinnassa 27:nneksi tuloksella 215 cm. Sisäratojen EM-kilpailuissa Göteborgissa 1984 hän oli samalla tuloksella kahdestoista. Levola hyppäsi korkeusennätyksensä 226 cm Salossa kesäkuussa 1984. Kolmiloikassa hänen ennätyksensä on Kuortaneella juhannuksena 1990 hypätty 16,17 m. 

Levola toimi Liikuntakeskus Pajulahden valmennuskeskuksen johtajana syksystä 2007 lähtien ja toimistusjohtajana vuosina 2020–2023. Hän jäi eläkkeelle vuoden 2023 lopussa.

## SM-mitalit
### Korkeushyppy
*Ulkoradat
**Kultaa: Kouvola 1982 (tulos 218 cm), Lahti 1985 (226), Kuopio 1987 (220), Turku 1989 (222)
**Hopeaa: Pori 1983 (215), Kajaani 1984 (224), Oulu 1990 (220)
**Pronssia: Hämeenlinna 1988 (220)
*Sisäradat
**Kultaa: Turku 1984 (223), Kuortane 1987 (219), Oulu 1988 (219)
**Hopeaa: Otaniemi 1983 (216)
### Kolmiloikka
*Ulkoradat 
**Hopeaa: Oulu 1990 (16,23 m)
*Sisäradat
**Hopeaa: Tampere 1989 (16,09), Turku 1990 (16,00)

## Lähteet
*
*
### Viitteet
Törmäpääskyt

**Törmäpääskyt** (*Riparia*) ovat pääskyjen heimoon kuuluva varpuslintusuku. Törmäpääskyjen sukuun kuuluu 4 lajia.

## Lajit
*Aasiantörmäpääsky (*Riparia diluta*)
*Kongontörmäpääsky (*Riparia congica*)
*Pikkutörmäpääsky (*Riparia paludicola*)
*Törmäpääsky (*Riparia riparia*)

## Lähteet
GDDR5

**GDDR5** (Graphics Double Data Rate, version 5) on JEDECin standardoima muistityyppi.

GDDR5 on GDDR4-muistin suora seuraaja. Suurin ero GDDR5:lla edeltäjäänsä nähden on se, että GDDR5 kykenee siirtämään dataa neljä kertaa kellojaksossa, aiempien muistityyppien pystyessä siirtämään dataa kaksi kertaa kellojaksossa. Toinen merkittävä uusi ominaisuus on muistipiirien kyky soveltua datajohtojen erilaisten pituuksien aiheuttamiin eripituisiin viiveisiin. Tämä helpottaa piirilevysuunnittelua, koska kaikista datajohdoista ei enää tarvitse tehdä yhtä pitkiä.

GDDR5:n kellotaajuudet ovat alustavasti gigahertsin luokkaa, mikä tarkoittaa noin neljän gigahertsin datataajuutta ja siten noin 16 Gbit/s kaistaa per 32-bittinen muistipiiri, tai 128 Gbit/s 256-bittisellä muistiväylällä. 

25. kesäkuuta 2008 AMD/ATI julkaisi ensimmäisen GDDR5-muistia käyttävän Radeon R700-sarjan näytönohjaimen Radeon 4870:n. Se käyttää Qimondan valmistamia 512 megatavun muistimoduuleita, joiden kaistanleveys on 3,6 Gbit/s.

Tammikuussa 2016 JEDEC julkaisi viimeistellyn version GDDR5X SGRAM standardista mahdollistaen 14 Gbit/s siirtonopeudet.

PlayStation 4 käyttää vain GDDR5-muistia, joka on jaettu sekä CPU- että GPU-toimintojen välillä.

GDDR5 ja GDDR5X seuraaja on GDDR6.

## Lähteet

## Aiheesta muualla
* Qimonda, piirivalmistajan sivut 
* Samsung GDDR5 sivut
Pýdna

**Pýdna** (; virallisesti Δημοτική Ενότητα Πύδνας, *Dimotikí Enótita Pýdnas*) on yksi Pýdna-Kolindróksen kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 3&nbsp;258 (vuonna 2011).

Pýdnan kunnallisyksikkö käsittää Pýdna-Kolindróksen kunnan eteläosan. Sen suurin asutus on Kítroksen kylä.

## Historia

### Antiikki

Pýdnan kunnallisyksikkö on ottanut nimensä lähistöllä sijainneesta antiikin aikaisesta Pydnan kaupungista. Se sijaitsi kuitenkin nykyisen Pýdnan kunnallisyksikön ulkopuolella, rannikolla Methónin Archaía Pýdnan (”Antiikin Pydna”) kylän paikalla. Antiikin ajan Pydna tunnetaan muun muassa Pydnan taistelusta. Kaupungista on säilynyt suhteellisen vähän jäänteitä.

### Myöhempi historia

Myöhäisantiikin aikana kaupungin nimeksi tuli *Kitros*, latinaksi *Citrum*. Se säilyi olemassa varhaiskristillisellä/varhaisbysanttilaisella ajalla ja läpi keskiajan, ja se toimi piispanistuimena. Frankit valloittivat ja tuhosivat kaupungin vuonna 1204. Vuonna 1345 sen valtasivat serbit ja vuonna 1386 turkkilaiset. Kaupungin paikka hylättiin 1500-luvulla merirosvojen toiminnan vuoksi. Tällöin asutus siirrettiin rannikolta ylemmäksi suojaisempaan paikkaan nykyisen Pýdnan kunnallisyksikön alueelle. Näin syntyi nykyinen, kaupungin nimen perinyt Kítroksen kylä, joka on siis tavallaan ”Uusi Pydna”.

Pýdna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýdna-Kolindróksen kunnaksi yhdessä Aigínion, Kolindróksen ja Methónin kanssa.

## Kunnallisyksikön osat

Pýdnan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Laufenburg (Saksa)

**Laufenburg** on kaupunki Reinin varrella Saksan ja Sveitsin rajalla. Kesäkuun 2022 lopussa Saksan Laufenburgissa oli 9&nbsp;600 asukasta.

Ensimmäiset maininnat kaupungista ovat vuodelta 1207. Kolmikymmenvuotisen sodan aikana Weimarin sotaretki pyyhkäisi kaupungin yli. 1800-luvulla Napoleon jakoi kaupungin kahtia.

## Lähteet

## Aiheesta muualla

*Laufenburgin kaupungin sivut
Peter Broeker

**Peter William Broeker** (15. toukokuuta 1926 Saksa &ndash; 4. marraskuuta 1980 Ottawa, Ontario) oli kanadalainen moottoriurheilija, joka osallistui yhteen Formula 1 -kilpailuun Stebro-tallissa. Kyseinen kilpailu oli Yhdysvaltain Grand Prix 1963. Broeker ajoi maaliin 22 kierrosta kärjelle jääneenä ja sijalla seitsemän, eikä saanut yhtään MM-pistettä.

## Tilastot ja saavutukset F1-sarjassa
()

## Lähteet
Waldshut-Tiengen

**Waldshut-Tiengen** on kaupunki Baden-Württembergin osavaltiossa Etelä-Saksassa Sveitsin rajalla. Se on Waldshutin piirikunnan keskuskaupunki ja suurin kaupunki. Kesäkuun 2022 lopussa siellä oli 24&nbsp;537 asukasta. Kaupunki sijaitsee Schwarzwaldin eteläosassa Reinin pohjoisrannalla vastapäätä sveitsiläistä Koblenzin kuntaa.

Kaupungilla on kaksi keskusta: Waldshut sijaitsee Reinin sivujoen Aaren laskupaikassa, Tiengen taas Wutachjoen varrella. Waldshutin ja Tiengenin kaupungit yhdistyivät Waldshut-Tiengenin kaupungiksi 1975. Näiden kahden entisen kaupungin lisäksi kuntaan on liitetty yhdeksän pienempää kuntaa, joissa oli alle viisisataa asukasta kussakin: Aichen, Breitenfeld, Detzeln, Eschbach, Gurtweil, Indlekofen, Krenkingen, Oberalpfen ja Waldkirch.

Vuoteen 1803 asti alue kuului Habsburgien valtakuntaan.

## Ystävyyskaupungit
Waldshut-Tiengenillä on kaksi ystävyyskaupunkia:
*  Blois, Ranska (vuodesta 1963)
*  Lewes, Yhdistynyt kuningaskunta (vuodesta 1973)

## Lähteet

## Aiheesta muualla

*Kaupungin verkkosivut
EUnet

**EUnet** (alkujaan lyhenne sanoista *European [[Unix|UNIX]] Network*), myöhemmin **KPNQwest** oli eurooppalainen Internet-yhteydentarjoaja, joka toimi 2000-vuosikymmenen alkuun saakka.

## Historia

Yhtiön juuret ulottuivat vuoteen 1982.  Alun perin EUnet-verkko koostui eri Euroopan maissa toimineista ei-kaupallisista UUCP-solmuista,
jotka yleensä olivat Euroopan UNIX-käyttäjien yhdistyksen (European UNIX User Group, EUUG), myöhemmin EurOpen) kansallisten jäsenjärjestöjen hallinnoimia. Kansalliset järjestöt perustivat yhdessä operatiivisen verkkopalveluyrityksen, jonka tehtävänä oli operoida verkon keskussolmua Amsterdamissa. 

Ennen vuotta 1988 verkko perustui vielä X.25-protokollaan, mutta vuonna 1988 Daniel Karrenberg lisäsi verkkoon reitittimet, mikä mahdollisti liittymisen ARPANETiin.

Tietoliikenteen vapautuessa toiminta muuttui useimmissa maissa kaupallisemmaksi, ja vuonna 1996 seitsemän kansallista EUnet-organisaatiota yhdistyivät nimellä EUnet International. EUnet oli useassa maassa ensimmäinen korkeakoulujen ulkopuolinen yhteydentarjoaja.

Vuonna 1998 EUnet International myytiin yhdysvaltalaiselle Qwestille, joka siirsi EUnetin osaksi teleoperaattori KPN kanssa perustettua yhteisyritystä nimeltä KPNQwest. Yhtiö ehti rakentaa muutaman vuoden aikana 13&nbsp;000 kilometriä pitkän runkoverkon. Vuonna 2002 KPNQwest ajautui IT-kuplan puhjettua konkurssiin. Osasyynä konkurssiin olivat yhtiön tekemät tiedonsiirtokapasiteetin vaihtokaupat, jotka olivat keinotekoisesti kasvattaneet yhtiön tulosta. KPNQwestin maakohtaiset tytäryhtiöt myytiin eri toimijoille. 

## EUnet Suomessa

Suomessa EUnet-verkon toiminta alkoi vuonna 1985, kun Suomen UNIX-käyttäjäin yhdistys (FUUG) otti hoidettavakseen sen toiminnan.  Vuoden 1993 alusta alkaen verkon toiminnasta vastasi EUnet Finland Oy, jonka yksi omistajista FUUG oli.  EUnet oli hallinnoinut .fi-verkkotunnuksia siihen saakka ja hoiti sen jälkeen niiden teknistä ylläpitoa vuoteen 2002.  Suomen tytäryhtiö selvisi KPNQwestin konkurssista, ja se myytiin Saunalahti Groupille, joka palautti EUnet-brändin käyttöönsä.  Myöhemmin Elisa osti Saunalahden.

### Henkilöitä

* Johan Helsingius
* Petri Ojala
* Petri Helenius
* Esko Rahiala
* Harri Hursti

## Lähteet
Löningen

**Löningen** on kaupunki Hasejoen varrella, Cloppenburgin piirikunnassa, Ala-Saksin osavaltiossa, Saksassa. Asukkaita kaupungissa oli vuoden 2006 lopussa 13&nbsp;221 ja pinta-ala on 143 neliökilometriä. Löningenin pormestari on Thomas Städtler.

Kaupunki sijaitsee noin 25 kilometriä lounaaseen Cloppenburgin kaupungista.

## Kaupunginosat
Löningen muodostuu Löningenin kaupungista () ja 29 pienemmästä taajamasta ()

Löningen on jaettu viiteen neljännekseen () ja Wiekiin (*Ortskern*).
*Wiek (Ortskern)
*Bunner Viertel
*Glübbiger Viertel
*Lodberger Viertel
*Überhäsiges Viertel
*Wachtumer Viertel

## Kuuluisia asukkaita
* Wilhelm Wöste (* 3. lokakuuta 1911, † 15. syyskuuta 1993), Münsterin vihkipiispa
* Kurt Schmücker (* 10. maaliskuuta 1919, † 6. tammikuuta 1996), poliitikko
* Paul Friedhoff (* 2. helmikuuta 1943), yrittäjä ja poliitikko
* Torge Hollmann (* 28. tammikuuta 1982), jalkapalloilija

## Lähteet

## Aiheesta muualla

*Viralliset kotisivut
Walt Brown

**Walt Brown** (30. joulukuuta 1911 Springfield, New York &ndash; 29. heinäkuuta 1951 Williams Grove, Pennsylvania) oli yhdysvaltalainen moottoriurheilija. Hän osallistui Formula 1 -luokkaan kuuluneeseen Indianapolis 500 -kilpailuun kausilla  ja  Kurtis Kraft -tallissa. Brown sijoittui vuoden 1950 kilpailussa 19:nneksi ja vuonna 1951 26:nneksi. Hän menehtyi kilpa-autoiluonnettomuudessa samana vuonna Williams Grove Speedwaylla.

## Lähteet
Ehrenbreitsteinin linnoitus

**Ehrenbreitsteinin linnoitus** on linnoitus samannimisen vuoren rinteillä Reinin varrella vastapäätä Koblenzin kaupunkia. Vuorelta on löytynyt linnoitusten jäänteitä jo ajalta kolmetuhatta vuotta ennen ajanlaskumme alkua. 

Kaksituhatta vuotta myöhemmin, noin vuonna tuhat Ehrenbert-niminen ruhtinas rakennutti linnan, joka antoi vuorelle nimen.

Kolmikymmenvuotisen sodan aikoihin Ehrenbreitsteinin linnoitus oli yksi harvoista ranskalaisten hallitsemista tukikohdista, joista käsin saattoi hyökätä Reinin yli Saksaan.

Nykyinen linnoitus on vuosina 1817–1832 preussilaisten rakentama, eikä se ole joutunut koskaan hyökkäyksen kohteeksi.
 
## Lähteet

## Aiheesta muualla
Jalkapallon alle 19-vuotiaiden Euroopan-mestaruuskilpailut 2008

**Jalkapallon alle 19-vuotiaiden Euroopan-mestaruuskilpailut 2008** olivat järjestyksessään seitsemännet alle 19-vuotiaiden EM-kilpailut turnauksen päivityttyä nykyiseen muotoonsa. Turnauksessa saivat pelata pelaajat, jotka olivat syntyneet 1. tammikuuta 1989 jälkeen. Turnaus järjestettiin Tšekissä 14. &ndash; 26. heinäkuuta. Turnauksessa oli kaksi neljän joukkueen lohkoa, joiden kaksi parasta joukkuetta pääsivät välieriin. Turnauksessa ei pelattu pronssiottelua, kuten ei muissakaan kyseisen ikäluokan EM-turnauksissa.

## Ottelut
### Alkulohkot
Merkkien selitykset:  **V = voitot <br> T = tasapelit <br> H = häviöt <br> TM = tehdyt maalit <br> PM = päästetyt maalit**

### Lohko A

### Lohko B

### Välierät

### Loppuottelu

## Aiheesta muualla
* Virallinen kotisivu
Huningue

**Huningue** () on kantoni ja kunta Haut-Rhinin departementissä Alsacessa, Ranskassa. Vuonna 1999 kunnassa oli 6&nbsp;097 asukasta..

Huningue sijaitsee strategisessa paikassa Reinin varrella ja on joutunut siksi useita kertoja valloitusyritysten kohteeksi. Basel Sveitsin puolella on heti rajan takana. Vuonna 2007 valmistui Reinin yli "Kolmen valtakunnan silta" (), joka yhdistää Huninguen Saksan Weil am Rheiniin ja Baseliin.

## Lähteet
Haarapääskyt

**Haarapääskyt** (*Hirundo*) ovat pääskyjen heimoon kuuluva varpuslintusuku. Haarapääskyjen sukuun kuuluu BirdLifen mukaan neljätoista lajia. Joissain lähteissä (esimerkiksi ITIS) on mainittu haarapääskylajeja huomattavasti enemmän.

## Lajit
*Angolanhaarapääsky (*Hirundo angolensis*)
*Australianhaarapääsky (*Hirundo neoxena*)
*Etiopianhaarapääsky (*Hirundo aethiopica*)
*Guineanhaarapääsky (*Hirundo lucida*)
*Haarapääsky (*Hirundo rustica*)
*Ruostepääsky (*Hirundo daurica*)
*Helmipääsky (*Hirundo dimidiata*)
*Jouhipääsky (*Hirundo smithii*)
*Maapääsky (*Hirundo nigrorufa*)
*Pilkkasiipipääsky (*Hirundo leucosoma*)
*Sinihaarapääsky (*Hirundo atrocaerulea*)
*Tyynenmerenpääsky (*Hirundo tahitica*)
*Valkokurkkupääsky (*Hirundo albigularis*)
*Valkopyrstöpääsky (*Hirundo megaensis*)
*Virtapääsky (*Hirundo nigrita*)

## Lähteet

## Aiheesta muualla
*Laji.fi: Haarapääskyt (''Hirundo'')
*University of Michigan, Animal Diversity Web (ADW): Hirundo, barn swallows 
*Global Biodiversity Information Facility (GBIF): Hirundo
Neuenburg am Rhein

**Neuenburg am Rhein** on kaupunki Saksassa Baden-Württembergin osavaltiossa Reinin varrella lähellä Sveitsin ja Ranskan rajaa. Kesäkuun 2022 lopussa siellä oli 12&nbsp;459 asukasta. Freiburgiin ja Sveitsin Baseliin on alle 30 kilometriä, Schwarzwald on alle kymmenen kilometrin päässä ja Vogeeseille on noin 30 km.

Alueen matkailijoita houkutellaan pyöräilemään, melomaan tai harjoittamaan kullanhuuhdontaa.

Keisari Fredrik II nimesi kaupungin Pyhän saksalais-roomalaisen keisarikunnan Valtakunnankaupungiksi vuonna 1219.

## Lähteet

## Aiheesta muualla

*Kaupungin kotisivut